ભૂખનું દુઃખ તો જેને ભૂખ વેઠયું હોય તેને જ ખબર પડે! જયારે ભૂખનો પોકાર થાય ત્યારે એક સુકી રોટલી પણ પકવાન જેવી લાગે છે. આપણી આસપાસ કેટલાક લોકો એવા મળી રહેશે કે જેના નસીબમાં બે ટંકનું પુરતું ભોજન પણ મળી રહેતું નથી. પણ કહેવાય છે કે દરેકનું ધ્યાન ઉપરવાળો રખાતો જ હોય છે. પણ દરેક જગ્યાએ તો એ પહોંચી ના શકે તો તેના સ્થાને સમાજમાં એવા વ્યક્તિ હોય છે જે એમની સેવા થકી ગરીબ લોકોના મસીહા બનીને તેમને અન્ન(ભોજન) પૂરું પાડવાનો ભગીરથ પ્રયાસ કરે છે. એવું જ એક નામ છે વડોદરાના દર્શન ચંદનનું.